《为周静境赋玉芝》
元代·龚璛

双凤祥光芝盖軿，仙人来听诵黄庭。佩环为我飞零乱，霜露当时下杳冥。

太华移莲秋一色，三年刻楮地通灵。世间久服轻身药，未用神农本草经。

作者简介：璛字子敬，宋司农卿潗之子，自高邮再徙平江，家焉。宋亡，例遣北上，潗行至莘县，不食卒，璛悲不自胜，叹曰：国亡家破，吾兄弟不能力振门户，独不可为儒以自奋邪！与其弟理刻苦于学。戴帅初、仇仁近、胡汲仲皆与为忘年交，声誉籍甚。人称曰「两龚」，以比汉「两龚」云。